Rana ye un chenero d'amfibios anuros en a familia Ranidae, naturals d'Eurasia temperata y Nordamerica. As especies claseficatas en o chenero Rana solen tener a cintura fina, con a piel rugosa (sin d'arribar a l'estremo de verrucosidat que gosan tener os zapos), con colors marrons (dica royiscas) u verdas, qualcunas con estrías en o lumo. Gosan estar capables de fer brincos de grant lonchitut, estando esta una capacidat que aproveitan ta cazar os insectos y invertebratos d'os que s'alimentan, anque a lonchitut d'as suyas patas zagueras les impide de poder caminar, por el que siempre se desplazan con brincos.